Okresná prokuratúra Bardejov 
Kellerova 7, 085 43 Bardejov,  	

Sp. zn. : Pv 100/13/7701	Bardejov, 12.4.2013
EEČ : 2-54-139-2013

U Z N E S E N I E

Trestná vec:	obvinený XXXXX  
Prečin:	Ohrozenie pod vplyvom návykovej látky podľa § 289 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Bardejov
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: SZČO
dňa 16.02.2013 v čase o 01:17 hod. v Bardejove po Ul. Priemyselnej v stave vylučujúcom spôsobilosť v množstve 1,01 mg/l alkoholu v dychu viedol osobné motorové vozidlo zn. INFINITY rv. č.: BJ178BM, kde bol zastavený a kontrolovaný hliadkou OO PZ SR v Bardejove,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
      Uznesením povereného príslušníka PZ ODI OR PZ SR v Bardejove sp. zn. ORP-11/DI-BJ-2013 zo dňa 16.02.2013 bolo podľa § 199 ods. 1 Tr. poriadku začaté trestné stíhanie za prečin „Ohrozenie pod vplyvom návykovej látky“ podľa § 289 ods. 1Tr. zákona a súčasne podľa § 206 ods. 1 Tr. poriadku vznesené obvinenie obvinenému XXXXX, nar. XXXXX v Bardejove, trvale bytom XXXXX, časť XXXXX Ves, Ul. XXXXX, za vyššie uvedený prečin, ktorého sa mal dopustiť tak, že dňa 16.02.2013 v čase o 01:17 hod. v Bardejove po Ul. Priemyselnej v stave vylučujúcom spôsobilosť v množstve 1,01 mg/l alkoholu v dychu viedol osobné motorové vozidlo zn. INFINITY rv. č.: BJ178BM, kde bol zastavený a kontrolovaný hliadkou OO PZ SR v Bardejove.    
     
     Skrátené vyšetrovanie v uvedenej veci bolo príslušníkom PZ ukončené dňa 11.03.2013 a na vec sa vzťahujúci vyšetrovací spis sp. zn. ORP-11/DI-BJ-2013 bol predložený Okresnej prokuratúre v Bardejove na ďalšie konanie.

     Preskúmaním  predmetného  vyšetrovacieho  spisu  som  zistil,  že v uvedenej trestnej veci sú splnené zákonné predpoklady a podmienky pre postup prokurátora podľa § 216 ods. 1 Tr. poriadku.

     Podľa § 216 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
 
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
 
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

     Podľa § 216 ods. 2 Tr. poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

     Podľa   § 289 ods. 1 Tr. zákona kto  vykonáva v stave vylučujúcom spôsobilosť, ktorý si privodil vplyvom návykovej látky, zamestnanie alebo inú činnosť, pri ktorých by mohol ohroziť život alebo zdravie ľudí alebo spôsobiť značnú škodu na majetku, potrestá sa odňatím slobody až na jeden rok.

     Preskúmaním  na  vec  sa  vzťahujúceho  vyšetrovacieho  spisu  som  zistil, že v uvedenej trestnej veci je vedené konanie o prečine, ktorého horná hranica trestnej sadzby ustanovenej Trestným zákonom neprevyšuje päť rokov.

     Súčasne som zistil, že obvinený XXXXX vo svojej výpovedi  pred povereným príslušníkom PZ dňa 20.02.2013 dal súhlas na prípadný postup podľa § 216 ods. 1 Tr. poriadku, spáchanie skutku opísal a jeho spáchanie oľutoval,vyhlásil, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne.

      Z podaných charakteristík na obvineného XXXXX vyplýva, že doposiaľ nebol súdne trestaný, v evidencii priestupkov Obvodného úradu v Bardejove, odbor VVS vedený nie je. V mieste trvalého bydliska je hodnotený všeobecne. V evidenčnej karte vodiča má za posledné dva roky tri záznamy.

      Na základe uvedených skutočností možno konštatovať, že v osobe obv. XXXXX ide o osobu, ktorá doposiaľ viedla riadny život.  

      Vzhľadom na osobu obvineného a s prihliadnutím na jeho doterajší život a okolnosti prípadu možno teda rozhodnutie o podmienečnom zastavení trestného stíhania považovať za dostačujúce.

	Konštatujúc splnenie predpokladov a podmienok pre postup prokurátora podľa § 216 ods. 1 Tr. poriadku bolo preto rozhodnuté o podmienečnom zastavení trestného stíhania obv. XXXXX.

	V súlade s ustanovením § 216 ods. 2 Tr. poriadku bola obv. XXXXX uložená skúšobná doba v trvaní 24 mesiacov, ktorá začína plynúť právoplatnosťou uznesenia o podmienečnom zastavení trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Tuleja
prokurátor